تاجیکیستان و اؤزبکیستان سرحدچیلری، افغانیستان‌دان قانون‌سوز یوللارلا اؤلکه‌یه سیزان سلاح‌لی چته‌لرین تعینی و ائتکیسیز حالا گتیریلمه‌سینه دایر اورتاق مانور ائتدی.
تاجیکیستان سرحدچیلری بیرلیگی مطبوعات سؤزچوسو محمد اولوقوجایئو، وئردیگی آچیقلامادا، تاجیکیستان، اؤزبکیستان و افغانیستان سرحدلرینین کسیشدیگی بؤلگه‌ده، ایکی اؤلکه سرحدچیلرینین ایلک دفعه گئچیردیگی "جیحون-۲۰۱۸" حربی تاکتیک اورتاق تعلیم مانوروندا، قانون‌سوز یوللارلا اؤلکه‌یه سیزان سلاح‌لی چته‌لرین تعینی و ائتکیسیز حالا گتیریلمه‌سی قونوسونون ایشلندیگینی بیلدیردی.
اؤزبکیستان و تاجیکیستان سرحد محافظه قوشونلارینین ایلک دفعه اورتاق مانورونون، بو هفته باشین‌دا ۱۲ پلیسین اؤلومونه سبب اولان، افغانیستانین تخار ویلایتینین تاجیکیستان سرحدین‌ده‌کی آی خانیم گؤمروک سرحد قاپی‌سینا طالبان میلیتانلاری طرفیندن تشکیل اولونان سالدیرینین آردین‌دان ائدیلمه‌سی دقت چکدی.
